

KOHTUMÄÄRUS

|  |  |
| --- | --- |
| **Kohus** | Tallinna Halduskohus |
| **Kohtunik** | Enno Loonurm |
| **Määruse tegemise aeg ja koht** | 14. märts 2022, Tallinna Halduskohus |
| **Haldusasja number** | 3-21-2718 |
| **Haldusasi** | Maive Riismandel, Egon Lehes, Nele Noorkikas, Piret Lilleste, Mirelle Lilleste, Kristjan Link, Veiko Kanistik, Edgar Sepa, Henry Lepp, Diana Vaher, Rahel Talvik, Moona Mengel, Han-Doora Hansson, Siirius Hansson, Kaja Lepp, Jan Jeeberg, Peeter Pehk, Timur Sazonov, Kady Alurand, Iris-Ly Alurand, Kristel Kibuvits-Kallas, Eerik Kallas, Rael Tavaste, Reet Vaabel, Martin Branno, Harmon Tamm, Katrin Rahu ja Taavi Noot kaebus Vabariigi Valitsuse 23.08.2021 korralduse nr 305 „COVID-19 haiguse leviku tõkestamiseks vajalikud meetmed ja piirangud“ ja seda muutvate Vabariigi Valitsuse korralduste tühistamiseks või õigusvastasuse tuvastamiseks osas, milles need nõuavad või nõudsid korralduse nr 305 punkti 10 alapunktides 1, 2, 3, 4, 6 ja 7 nimetatud tegevustes osalemiseks korralduse nr 305 punktides 14, 15, 151 ja/või 16 sätestatud nõuete täitmist ning alternatiivse nõudena Vabariigi Valitsuse kohustamiseks tunnistama 23.08.2021 korraldus nr 305 kehtetuks osas, milles see nõuab korralduse punkti 10 alapunktides 1, 2, 3, 4, 6 ja 7 nimetatud tegevustes osalemiseks sama korralduse punktides 14, 151 ja 16 sätestatud nõuete täitmist |
| **Menetlustoiming** | Kaebuse menetlusse võtmine |
| **RESOLUTSIOON** | **1.** Võtta kaebus menetlusse ning edastada kaebuse materjal Vabariigi Valitsusele (vastustaja) avaliku e-toimiku kaudu. Vastustajal tuleb esitada kaebusele omapoolne seisukoht koos asjassepuutuvate materjalidega **hiljemalt 14.04.2022**. Menetlusdokumendid on vaja esitada läbi avaliku e-toimiku (AET) aadressile [www.e-toimik.ee](http://www.e-toimik.ee) või elektrooniliselt aadressile [talhk.menetlus@kohus.ee](mailto:talhk.menetlus@kohus.ee). Advokaat ja haldusorgan on kohustatud edastama menetlusdokumendid teistele menetlusosalistele otse ja teavitama sellest kohut;  **2.** Edastada käesolev kohtumäärus menetlusosalistele avaliku e-toimiku kaudu |
| **Edasikaebamise kord** | Käesolev kohtumäärus ei ole edasikaevatav |

**ASJAOLUD JA MENETLUSE KÄIK**

**1.** M. Riismandel, E. Lehes, N. Noorkikas, P. Lilleste, M. Lilleste, K. Link, V. Kanistik, E. Sepa, H. Lepp, D. Vaher, R. Talvik, M. Mengel, H.-D. Hansson, S. Hansson, K. Lepp, J. Jeeberg, P. Pehk, T. Sazonov, K. Alurand, I.-L. Alurand, K. Kibuvits-Kallas, E. Kallas, R. Tavaste, R. Vaabel, M. Branno, H. Tamm, K. Rahu ja T. Noot esitasid vandeadvokaadi Kalev Aaviku ja vandeadvokaadi abi Jaanika Reilik-Bakhoff vahendusel Tallinna Halduskohtule 22.11.2021 kaebuse seonduvalt Vabariigi Valitsuse 23.08.2021 korraldusega nr 305-, 15.10.2021 korraldusega nr 361-, 21.10.2021 korraldusega nr 362- ning 28.10.2021 korraldusega nr 373. Kaebus sisaldas ka esialgse õiguskaitse taotlust.

**2.** Tallinna Halduskohtu 08.12.2021 määrusega jäeti kaebajate esialgse õiguskaitse taotlus rahuldamata.

**3.** Tallinna Halduskohtu 26.01.2022 määrusega jäeti ühiskaebus nõuete täpsustamiseks käiguta.

**4.** Kaebajad teatasid 10.02.2022, et nõudeks jääb tühistada või tunnistada õigusvastaseks Vabariigi Valitsuse 23.08.2021 korraldus nr 305 ja seda muutvad Vabariigi Valitsuse korraldused osas, milles need nõuavad või nõudsid korralduse nr 305 punkti 10 alapunktides 1, 2, 3, 4, 6 ja 7 nimetatud tegevustes osalemiseks korralduse nr 305 punktides 14, 15, 151 ja/või 16 sätestatud nõuete täitmist. Alternatiivselt taotletakse kohustada Vabariigi Valitsust tunnistama kehtetuks Vabariigi Valitsuse 23.08.2021 korraldus nr 305 osas, milles see nõuab korralduse nr 305 punkti 10 alapunktides 1, 2, 3, 4, 6 ja 7 nimetatud tegevustes osalemiseks korralduse nr 305 punktides 14, 151 ja 16 sätestatud nõuete täitmist. Kaebajad selgitasid täiendavalt ka kaebuse sisulisi eesmärke, millest võib järeldada, et kui kohtule esitatud argumendid võimaldavad kaebuse osaliselt rahuldada, siis nõustuvad nad ka sellega.

**KOHTU PÕHJENDUSED**

**5.** Käesolevaks ajaks vastab kaebus olulises osas halduskohtumenetluse seadustikus ettenähtud nõuetele ja selle saab kaebajate 10.02.2022 täpsustuste järgselt menetlusse võtta. Arvestades asjaolu, et kaebajaid esindavad advokaadid, fikseerib kohus nõude selliselt nagu see nende 10.02.2022 menetlusdokumendis esitati. Kõigepealt tuleb kaebuse materjal teisele menetlusosalisele kätte toimetada ja küsida kirjalikku vastust. Halduskohtumenetluse seadustiku § 17 esimese lõike alusel on vastustajaks Vabariigi Valitsus, kellel tuleb järgida vastuse esitamisel halduskohtumenetluse seadustiku § 123 esimese lõike punktides 1-7 sätestatut. Kaebusele esitatava vastuse juurde tuleks ühtlasi lisada kogu vaidlusega seonduv asjassepuutuv materjal, mida ei ole veel kohtule esitatud.

(allkirjastatud digitaalselt)

Enno Loonurm

Kohtunik